[image: image1.jpg]° IAPYMA
MIXAAHZ
° KAKOTIANNHZ



               
ΠΡΟΓΡΑΜΜΑ ΦΕΒΡΟΥΑΡΙΟΣ 2012
ΘΕΑΤΡΙΚΕΣ ΠΑΡΑΣΤΑΣΕΙΣ
Η ΓΡΑΜΜΗ
Μαύρη Κωμωδία
του Ίσραελ Άρθουρ Χόροβιτς
σε σκηνοθεσία Γιώργου Σουξέ

Από Πέμπτη 2 Φεβρουαρίου έως Πέμπτη 29  Μαρτίου 2012

Κάθε Πέμπτη στις 21:30

Πέντε αντιήρωες στέκονται σε μια ουρά, πίσω από μία γραμμή,  και ξεχνούν τι περιμένουν. Ο καθένας με τα μέσα που διαθέτει παλεύει να περάσει πρώτος. Σύγκρουση, ανταγωνισμός, διεκδίκηση. Όλοι θέλουν να βρεθούν πρώτοι και θα κάνουν τα πάντα για να τα καταφέρουν αποκαλύπτοντας και ανακαλύπτοντας τη ματαιότητα αυτής της πρωτιάς...  
Πρόκειται για το πιο γνωστό θεατρικό έργο του πολυβραβευμένου και πολυ-παιγμένου, διάσημου Αμερικανού συγγραφέα Ίσραελ Άρθουρ Χόροβιτς, που γράφτηκε το 1967, αλλά παραμένει ακόμη και σήμερα επίκαιρο. Με πυκνή και διεισδυτική γραφή, συνδυάζει τη σκληρότητα με τρυφερότητα και έναν ιδιότυπο ρεαλισμό που αποδίδεται με καυτό μαύρο χιούμορ, μεγεθύνοντας την πραγματικότητα σε όλες τις εκφάνσεις της.
Συντελεστές 

Σκηνοθεσία : 



ΓΙΩΡΓΟΣ ΣΟΥΞΕΣ
Μετάφραση : 



ΑΛΕΞΗΣ ΚΑΛΛΙΤΣΗΣ
Κοστούμια : 



ΑΝΝΑ ΜΑΧΑΙΡΙΑΝΑΚΗ
Χορογραφίες, επιμέλεια κίνησης: 
ΒΑΣΙΑ AΓΓΕΛΙΔΟΥ  



Φωτισμοί : 



ΓΙΩΡΓΟΣ ΠΑΠΑΝΔΡΙΚΟΠΟΥΛΟΣ
Μουσική επιμέλεια χορογραφιών: 
ΒΑΣΙΑ ΑΓΓΕΛΙΔΟΥ
Φωτογραφίες: 


ΔΙΟΝΥΣΗΣ ΜΟΣΧΟΝΑΣ 
Βοηθός σκηνοθέτη: 


ΘΕΟΝΥΜΦΗ ΚΑΛΟΓΕΡΑΚΗ 
Δημόσιες σχέσεις: 


ΑΝΤΖΥ ΝΟΜΙΚΟΥ
Επιμέλεια προγράμματος: 

ΑΝΤΩΝΙΟΥ ΔΗΜΗΤΡΗΣ

                                   

ΣΠΗΛΙΟΣ ΠΕΤΖΑΣ

ΠΑΙΖΟΥΝ ΟΙ ΗΘΟΠΟΙΟΙ: (με σειρά εμφάνισης)
Γιώργος Σουξές, Αντώνης Χαντζής, Νίκη Λειβαδάρη, Δημήτρης Λύρας, Βασίλης Χρηστίδης

Η ΓΡΑΜΜΗ
Μαύρη Κωμωδία

του Ίσραελ Άρθουρ Χόροβιτς

σε σκηνοθεσία Γιώργου Σουξέ

Από Πέμπτη 2 Φεβρουαρίου έως Πέμπτη 29  Μαρτίου 2012

Κάθε Πέμπτη στις 21:30
Αίθουσα: Black Box
Διάρκεια: 75’

Εισιτήρια: 
13€, Κανονικό 



10€ Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 




Κάτοχοι Κάρτας  Πολιτισμού/ ΑμΕΑ, άνω των 65 
******
Σίρλεϋ Βαλεντάιν
του Willy Russell
ΔΗ.ΠΕ.ΘΕ. Αγρινίου
σε σκηνοθεσία Βασίλη Νικολαΐδη

με την Χριστίνα Θεοδωροπούλου
Τετάρτη 8 έως Κυριακή 12 Φεβρουαρίου 2012, στις 21:00 

Το ΔΗ.ΠΕ.ΘΕ. Αγρινίου ολοκληρώνοντας τις παραστάσεις του στην πόλη του,  παρουσιάζει την κύρια θεατρική παραγωγή του για την χειμερινή περίοδο 2011 – 2012 και στην Αθήνα. Πρόκειται για το έργο του Willy Russell "Σίρλεϋ Βαλεντάιν".

Ένα γλυκόπικρο μονόλογο που καταγράφει την πορεία και την εξέλιξη μιας νοικοκυράς, απογοητευμένης από τα 20 τόσα χρόνια στείρου συζυγικού βίου, που στα 48 της χρόνια κάνει την προσωπική της επανάσταση και το «σκάει» από το σπίτι της, αναζητώντας τον παλιό της εαυτό. Έργο, δεξιοτεχνίας για την ηθοποιό που το ερμηνεύει, που περνάει από την αναπόληση στην οργή και από την αγανάκτηση σε αποφάσεις ριζικής αλλαγής ζωής.

Η επανάσταση της Σίρλεϋ Βαλεντάιν δεν κρατάει πολύ, αλλά είναι ικανή για να προσδιοριστεί ξανά ο εαυτός της ηρωίδας και η ουσιαστική της σχέση με το παλιό της περιβάλλον και του άντρα της. Όπως και το Εκπαιδεύοντας τη Ρίτα του ιδίου συγγραφέα που το ΔΗ.ΠΕ.ΘΕ. Αγρινίου ανέβασε πριν από δύο χρόνια με απόλυτη επιτυχία, έτσι και η Σίρλεϋ Βαλεντάιν ελπίζουμε να συγκινήσει και πάλι το κοινό ώστε να ανταποκριθεί και πάλι στις επιλογές μας.

Το ρόλο της Σίρλεϋ Βαλεντάιν, ερμηνεύει η έμπειρη και καταξιωμένη ηθοποιός Χριστίνα Θεοδωροπούλου. Ας σημειωθεί, ότι είναι η τρίτη φορά που το έργο ανεβαίνει στην Ελλάδα μετά τη Αλίκη Βουγιουκλάκη και τη Μίρκα Παπακωνσταντίνου.

Συντελεστές:

Μετάφραση : Παύλος Μάτεσις
Σκηνοθεσία : Βασίλης Νικολαΐδης
Σκηνικός χώρος  : Βασίλης Ραμμόπουλος
Ερμηνεύει:  Χριστίνα Θεοδωροπούλου
Σίρλεϋ Βαλεντάιν

του Willy Russell
ΔΗ.ΠΕ.ΘΕ. Αγρινίου

σε σκηνοθεσία Βασίλη Νικολαΐδη

με την Χριστίνα Θεοδωροπούλου

Τετάρτη 8 έως Κυριακή 12 Φεβρουαρίου 2012, στις 21:00 
Αίθουσα: Θέατρο

Διάρκεια:  90'  (με 10 λεπτά διάλειμμα)
Τιμή εισιτηρίων: 15€, Κανονικό 


      10€ Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 



Κάτοχοι Κάρτας  Πολιτισμού/ ΑμΕΑ, άνω των 65 
*****
Ομάδα Αρένα

«ΟΝΕΙΡΑ»
Are we such stuff as dreams are made on?

του Ουίλιαμ Σαίξπηρ
Από Δευτέρα 20 Φεβρουαρίου έως Τρίτη 10 Απριλίου 2012

κάθε Δευτέρα & Τρίτη στις 21.00 
(εκτός Καθ. Δευτέρας 27/2)
Tο Ίδρυμα Μιχάλης Κακογιάννης και η Ομάδα Αρένα παρουσιάζουν την παράσταση «Όνειρα», του Ουίλιαμ Σαίξπηρ, ένα εξαιρετικά δυνατό και πρωτότυπο θέαμα, βασισμένο επάνω στις ονειρικές σκηνές και στις σκηνές φαντασμάτων των έργων του κορυφαίου δραματουργού. 

Πρόκειται για μια επιλογή ονείρων αλλά και παραισθήσεων από τα πολιτικά έργα του Σαίξπηρ, με τα οποία επιδιώκεται η διερεύνηση της έννοιας της εξουσίας, των τύψεων, των επιθυμιών, των εμμονών, του φόβου και του ιλίγγου.

Κάτω από αυτό το συγκεκριμένο θεματικό πρίσμα, τα όνειρα και τα φαντάσματα που συναντάμε σε πέντε κορυφαία ιστορικά δράματα και τραγωδίες του Σαίξπηρ -Άμλετ, Ιούλιος Καίσαρας, Κυμβελίνος, Μακμπέθ, Ριχάρδος ΙΙΙ- ζωντανεύουν στη σκηνή, όχι μόνο ως εσώτερα ψυχολογικά τοπία των ηρώων, αλλά και ως σύμβολα και φορείς αρχετύπων, όπως επίσης και ως κοινοί τόποι του συλλογικού ασυνείδητου. Αποτελούν άραγε και κομμάτια δικά μας; Αναγνωρίζουμε κάποιο δικό μας βίωμα σε αυτά; Έχουμε δει τα ίδια, ή αντίστοιχα σύμβολα στον ύπνο μας;

Με μαγικό τρόπο μέσα απ’ τα όνειρα ο συγγραφέας κατορθώνει να μεγεθύνει τα συναισθήματα των ηρώων του, μετατρέποντάς τα από προσωπικά σε καθολικά, από ατομικά, σε σύμβολα της ανθρωπότητας. Πλάσματα του μύθου και της φαντασίας του συγγραφέα, όπως φαντάσματα, νεράιδες, μάγισσες, λυκάνθρωποι, ακέφαλα σώματα, συνθέτουν ένα σύμπαν μαζί με τους ήρωες, όπου το όνειρο περιπλέκεται με την αληθινή ζωή, ενώ χάνονται τα όρια μεταξύ τους.

Αυτό είναι το δεύτερο εγχείρημα της Ομάδας Αρένα επάνω στον Σαίξπηρ, μετά από την παράσταση «Τίτος Ανδρόνικος» που παρουσιάστηκε με μεγάλη επιτυχία στο Θέατρο Τέχνης της Οδού Φρυνίχου.

Στην παράσταση συνυπάρχουν η  μουσική performance και το video art  με τη θεατρική πράξη, με σκοπό να μεταφέρουν στο θεατή την ατμόσφαιρα του  παραμυθένιου και μαγικού, αλλά και υποβλητικού κόσμου του Ουίλιαμ Σαίξπηρ, μέσα σ’ ένα σκηνικό που χωρίζεται σε πεδία τα οποία αναφέρονται  στα τέσσερα στοιχεία της φύσης: αέρας, γη, νερό, φωτιά. 

Ο Γιώργος Διαμαντόπουλος, μουσικός της Ομάδας Αρένα, έχει δημιουργήσει ένα ηχητικό σύμπαν με μουσική την οποία ερμηνεύει ζωντανά κατά τη διάρκεια της παράστασης. Μεγάλο ενδιαφέρον έχει το σπάνιο και μυστηριώδες μουσικό όργανο θέρεμιν, ή αλλιώς αιθερόφωνο, ο ήχος του οποίου ακολουθεί ένα μεγάλο μέρος της παράστασης, αλλά και τα αντικείμενα με τα οποία πραγματοποιούνται οι μουσικοί αυτοσχεδιασμοί (μαχαίρια, μπουκάλια, ποτήρια, κ.α.). Ο φωτιστής Νίκος Σωτηρόπουλος έχει σχεδιάσει τον ιδιότυπο φωτισμό, εμπνευσμένος από το στυλ του γερμανικού εξπρεσιονισμού των αρχών του 20ου αιώνα. 

Ο σκηνοθέτης και δημιουργός του θεάματος Αλέξανδρος Σωτηρίου, έχει αναλάβει τα ηνία αυτού του προκλητικού εγχειρήματος.

Η ηθοποιός Εύα Σιμάτου, ενσαρκώνει τους γυναικείους ρόλους, ενώ ταυτόχρονα υπογράφει και τη μετάφραση των αποσπασμάτων των έργων του Σαίξπηρ που ακούγονται στην παράσταση.

Πρωταγωνιστούν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας, Γιάννης Μυλωνάς, Αλέξανδρος Σωτηρίου κ.α. 

ΣΥΝΤΕΛΕΣΤΕΣ

Σκηνοθεσία, Σύνθεση κειμένου, Σχεδιασμός Σκηνικού: Αλέξανδρος Σωτηρίου

Μετάφραση: Εύα Σιμάτου

Μουσική: Γιώργος Διαμαντόπουλος

Φωτισμοί: Νίκος Σωτηρόπουλος
Παίζουν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας, Γιάννης  Μυλωνάς, Αλέξανδρος Σωτηρίου κ.α.

Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ

Από Δευτέρα 20 Φεβρουαρίου έως Τρίτη 10 Απριλίου 2012

κάθε Δευτέρα & Τρίτη στις 21.00
Διάρκεια: 120’
Αίθουσα: Ειδικά Διαμορφωμένος Υπόγειος Χώρος
Τιμή εισιτηρίων: 15€, Κανονικό 


      10€ Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 



Κάτοχοι Κάρτας  Πολιτισμού/ ΑμΕΑ, άνω των 65 
Η Ομάδα Αρένα είναι μια από τις πιο ουσιαστικές, ενεργές και ενδιαφέρουσες ομάδες της Αθήνας. Έχει παρουσιάσει ένα ευρύ ρεπερτόριο από σπάνια και πρωτοπαρουσιαζόμενα αξιόλογα θεατρικά έργα, κλασικά και σύγχρονα. Με το δικό της ιδιαίτερο στίγμα έχει κερδίσει τη θέση της ανάμεσα στα σημαντικά σχήματα του θεατρικού γίγνεσθαι. Ιδρύθηκε το 2005 από τους αποφοίτους του Θεάτρου Τέχνης, Αλέξανδρο Σωτηρίου (σκηνοθέτης και συγγραφέας), και  Εύα Σιμάτου, (ηθοποιός και μεταφράστρια).   Μόνιμοι συνεργάτες είναι ο μουσικός Γιώργος Διαμαντόπουλος και ο φωτιστής Νίκος Σωτηρόπουλος.
Στα έξι χρόνια ύπαρξης, η  Ομάδα Αρένα έχει παρουσιάσει οκτώ παραγωγές μεταξύ των οποίων η «Σπασμένη Καρδιά» του Τζων Φορντ στο Φεστιβάλ Δήμου Αθηναίων, στο Θέατρο της Άνοιξης και στο Booze Cooperativa,  ο «Τίτος Ανδρόνικος» του Ουίλιαμ Σαίξπηρ στο Θέατρο Τέχνης, το «Παράπονο του Νεκροθάπτου» του Εμμανουήλ Ροΐδη στο Φεστιβάλ Δήμου Αθηναίων και στο ιστορικό Θέατρο Απόλλων Ερμούπολης, η «Τέντα» σε παραγωγή του Θεάτρου της Οδού Κεφαλληνίας (Β’ Σκηνή), το «Χάι Αμέρικα ΙΙ» στο Θέατρο Τόπος Αλλού και το «Χάι Αμέρικα» στο Θέατρο Βικτώρια.

Αξίζει να σημειωθεί ότι η Αρένα έχει λάβει τιμητική πρόσκληση συμμετοχής στο Διεθνές Φεστιβάλ Θεάτρου της Αρμενίας (HIGH Festival), καθώς και κριτική από το διεθνές περιοδικό Multicultural Shakespeare. 
******
επανάληψη παραστάσεων

Παρασκευή 24 και Σάββατο 25 Φεβρουαρίου, στις 21.00

ΑΠΟΚΑΛΥΨΗ ΤΟΥ ΙΩΑΝΝΗ

σε

ποιητική απόδοση και μουσική σύνθεση

Νίκου Παπακώστα
σκηνοθετική επιμέλεια και αφήγηση: Γιώργος Καραμίχος
.....

Δράκοι , θεριά και πρόβατα με δέκα μάτια και επτά κέρατα

απειλές, λιμοί, σεισμοί, καταποντισμοί, 

προϋπολογισμοί καταστροφών.

Τρομοκρατία; Άγνωστο!!!

Αποκάλυψη του Ιωάννη.

Σαν νάγραψε ο Μακρυγιάννης τον άρχοντα των Δακτυλιδιών.
.....

                                               Νίκος Παπακώστας

                                               Ιούλιος 2011
Επιστρέφει στο Ίδρυμα Μ. Κακογιάννης  την Παρασκευή 24 και Σάββατο 25 Φεβρουαρίου, στις 21.00,  ένα ξεχωριστό έργο, που καταλαμβάνει μία ιδιαίτερη θέση στην παγκόσμια γραμματεία, την "Αποκάλυψη του Ιωάννη", σε ποιητική απόδοση στα σύγχρονα ελληνικά και μουσική του Νίκου Παπακώστα. 
Η "Αποκάλυψη του Ιωάννη",  ένα πανανθρώπινο έργο που κινείται ανάμεσα στην προφητεία και το όραμα, την αγωνία και την υπέρβαση, με την  ποιητική απόδοση και τη μουσική του Νίκου Παπακώστα, αλλά και τη σκηνοθετική επιμέλεια και αφήγηση του Γιώργου Καραμίχου, αποκτά μία νέα, διαφορετική μορφή. Χωρίς να αλλοιώνεται το περιεχόμενό του ή να αποκτά αυθαίρετες ερμηνείες έρχεται ένα βήμα πιο κοντά στο θρησκευόμενο και μη ελληνικό κοινό, αλλά μέσω της μουσικής, και το παγκόσμιο, αναδεικνύοντας όλη την μοναδικότητά του. Όλη την ξεχωριστή του δύναμη, τους πολλαπλούς συμβολισμούς του, το θείο μεγαλείο όπως αποκαλύπτεται από τα οράματα και το λόγο του Ιωάννη. 
Ο Νίκος Παπακώστας επεδίωξε να κάνει πιο κατανοητό στον αναγνώστη και τον ακροατή ένα εξαιρετικά δύσκολο και μερικές φορές στριφνό και δυσνόητο κείμενο και αυτός ήταν ο λόγος που επέλεξε στη μετάφραση και την ποιητική του απόδοση μια απλή, κατανοητή και χωρίς ακρότητες γλώσσα. 
Ο Γιώργος Καραμίχος  σημειώνει:   "Η Αποκάλυψη του Ιωάννη, στην καινούργια έμμετρη απόδοση δια χειρός Νίκου Παπακώστα αποτελεί μία ευφάνταστη και συνάμα ακριβή ποιητική ματιά του σπάνιου και αρχετυπικού αυτού έργου. Η παράστασή μας, ακολουθώντας την εμπλουτισμένη με παραδοσιακά και σύγχρονα όργανα και μοτίβα μουσική, ευελπιστεί να αναδείξει την εντυπωσιακή, πυκνή και πλήρη μάχη των δυνάμεων του πρωτότυπου έργου. Το Σκοτάδι απέναντι στο Φως, οι Δαίμονες απέναντι στους Αγγέλους, ο ανθρώπινος Φόβος απέναντι στη αρχέγονη Γνώση. Εδώ συναντώνται, τόσο εικαστικά όσο και ερμηνευτικά, τα στοιχεία  της φύσης με τα συμβολικά στοιχειά της Αποκάλυψης. Όπλα μας η μουσική, η εικόνα κι ο λόγος. Ο ήχος με τη σιωπή του και το φως με τη σκιά του."

Στην παράσταση σημαντικό ρόλο διαδραματίζουν οι  εικαστικές δημιουργίες του Ιωάννη Βλαζάκη, οι φωτισμοί της Χριστίνας Θανάσουλα, και τα ηχητικά εφέ του Ηλία Λάκκα που διαμορφώνουν ένα σύγχρονο, εντυπωσιακό σκηνικό περιβάλλον, συνταιριαστό με το έργο.   Προηχογραφημένα μουσικά κομμάτια του Νίκου Παπακώστα αγκαλιάζουν και προβάλλουν τον ποιητικό λόγο, και εμπλέκονται αρμονικά με τις νέες συνθέσεις του, που γράφτηκαν ειδικά για το έργο, τις οποίες ερμηνεύουν ζωντανά επί σκηνής, οι μουσικοί: Μαρία Ρεμπούτσικα, Α΄ βιολί, Γιώργος Κωνσταντινίδης Β΄ βιολί, Φιλένια Σπαχή Τσέλο, Νίκος Πιτλόγλου πιάνο, Κώστας Κουτσικούρης κλασική κιθάρα. 
Παρασκευή 24 και Σάββατο 25 Φεβρουαρίου, στις 21.00

ΑΠΟΚΑΛΥΨΗ ΤΟΥ ΙΩΑΝΝΗ
Ποιητική απόδοση στα σύγχρονα ελληνικά και μουσική σύνθεση: Νίκος Παπακώστας
Σκηνοθετική Επιμέλεια και Αφήγηση: Γιώργος Καραμίχος
Εικαστική δημιουργία: Ιωάννης Π. Βλαζάκης  
Φωτισμοί: Χριστίνα Θανάσουλα  
Ήχος και εφέ: Ηλίας Λάκκας  
Συμμετέχουν επί σκηνής οι μουσικοί:

Μαρία Ρεμπούτσικα : Α΄ βιολί  Γιώργος Κωνσταντινίδης: Β΄ βιολί  Φιλένια Σπαχή: Τσέλο  Νίκος Πιτλόγλου: Πιάνο  Κώστας Κουτσικούρης: Κλασική Κιθάρα    
Διάρκεια: 1.40΄

Τιμή εισιτηρίων 12€, ενιαίο     
Αίθουσα: Θέατρο   
*****
 τελευταίες παραστάσεις:
Δευτέρα 6 & Τρίτη 7 Τρίτη Φεβρουαρίου 2012, στις 21:30
«Η πολιτική ανυπακοή του Χένρυ Ντέιβιντ Θορώ το 2011» 
 Ένα κείμενο – μανιφέστο. Μια πολιτική θέση που δεν χαρακτηρίζεται από την άρνηση, αλλά από την πρόταση. Μια εικαστική παρέμβαση με εξαιρετική εκφραστική δύναμη. Αυτά είναι τα συστατικά στοιχεία της παράστασης που παρουσιάζει η So7 εισάγοντας τα θέματα της κοινωνικής ελευθερίας και του δικαιώματος στη σκέψη, της «αποδιοπομπαίας» εξουσίας και του ενεργού πολίτη όπως αυτά επιβιώνουν διαχρονικά. 

Η So7 επιμένει να ανακαλύπτει τη θεατρικότητα τόσο της πολιτείας όσο και του ανθρώπου που έχει επιλέξει να την κατοικεί.
ΣΥΝΤΕΛΕΣΤΕΣ

Δημιουργία:

Φρόσω Κορρού, Δημήτρης Κουρούμπαλης, Κώστας 



Φιλίππογλου 
Κίνηση ηθοποιών:
Φρόσω Κορρού

Εικαστική παρέμβαση:
Γιάννης Πέτσας
Παίζουν:
Κώστας Φιλίππογλου, Δημήτρης Κουρούμπαλης
Αίθουσα: Ειδικά Διαμορφωμένος Υπόγειος Χώρος

Διάρκεια: 60’

Εισιτήρια: 10 € ενιαίο
Παραγωγή: So7
Το κείμενο του Χ. Ν. Θορώ «Πολιτική ανυπακοή» κυκλοφορεί από τις εκδόσεις ΕΡΑΤΩ σε μετάφραση Κωνσταντίνας Παπαπετροπούλου.

****

Τελευταίες παραστάσεις
Έως Κυριακή 12 Φεβρουαρίου 2012, 
Πέμπτη, Παρασκευή, Σάββατο στις 21:30, Κυριακές στις 20:30
Tα Άγρια Αγόρια 

Θεατρική παράσταση με εννέα ηθοποιούς
Σύλληψη - Σκηνοθεσία: Σάκης Παπακωνσταντίνου

Δραματουργική επεξεργασία: Λουΐζα Αρκουμανέα

Μια ομάδα νεαρών πειρατών οργανώνει την επίθεσή της ενάντια στην Πρέσβειρα Καλής Θέλησης - πιο πλούσια γυναίκα του κόσμου. Παιδιά του περιθωρίου, του δρόμου και της παρανομίας, άριστα εκπαιδευμένα στην τέχνη του ανταρτοπόλεμου, χωρίς πολιτική ατζέντα αλλά με οδηγό το άγριο ένστικτό τους, ετοιμάζουν την δυσκολότερη μάχη της ζωής τους, ενώ παράλληλα η εχθρός τους συνεχίζει αμέριμνη τις φιλανθρωπίες της.

Μια παράσταση εμπνευσμένη από έργα του Ουίλιαμ Μπάροουζ που χρησιμοποιεί την τεχνική του κολλάζ για να συνθέσει έναν ιστό από σύγχρονα κείμενα (των Χάινερ Μύλλερ, Φρίντριχ Ντύρενματ, Τζέιμς Τζόυς, Πέτερ Βάις, Αρτύρ Ρεμπώ, Β. Γκ. Ζέμπαλντ κ.α.). Πως θα ξεκινήσει η νέα μεγάλη επανάσταση που θα γεννηθεί την εποχή της οικονομικής κρίσης και της εξαθλίωσης των φτωχότερων κοινωνικών στρωμάτων; Ποιοι θα είναι οι αυριανοί επαναστάτες; Το ταξικό μίσος, το χάος και ο κύκλος του αίματος που δεν θα κλείσει ποτέ όσο υπάρχουν ακόμη αστοί και προλετάριοι.
Αυστηρώς ακατάλληλο
Σύλληψη - Σκηνοθεσία: Σάκης Παπακωνσταντίνου 
Δραματουργική επεξεργασία: Λουΐζα Αρκουμανέα 
Φωνητική διδασκαλία, τραγούδι: Χριστόφορος Σταμπόγλης 
Σκηνικά, φωτισμοί: Σταύρος Παπαγιάννης 
Επιμέλεια κίνησης: Ζωή Χατζηαντωνίου 
Video installations: Χάρης Λαλούσης 
Μουσική επιμέλεια:  Ευθύμης Θεοδόσης

Κοστούμια: Νικόλας Γεωργίου

Παίζουν οι: Άγγελος Παπαδημητρίου, Δημήτρης Δημητρόπουλος, Σωτήρης Μεντζέλος, Κώστας Σκύλος, Αινείας Τσαμάτης, Γιώργος Φλωράτος, Ιάσων Παπαματθαίου, Νεκτάριος Σμυρνάκης, Νίκος Σεβαστόπουλος
Αίθουσα: Ειδικά Διαμορφωμένος Υπόγειος Χώρος
Διάρκεια παράστασης: 80' 

Τιμές εισιτηρίων: 12 € ενιαίο, κάθε Πέμπτη 10€
*****

Το ΙΜΚ υποστηρίζει και την ερασιτεχνική δημιουργία

ΩΡΑΙΟ ΦΥΛΟ, Ε;
ΜΙΑ ΠΑΡΑΣΤΑΣΗ 
ΤΗΣ ΘΕΑΤΡΙΚΗΣ ΟΜΑΔΑΣ ΤΟΥ ΟΚΑΝΑ ΛΑΡΙΣΑΣ
Σάββατο 4 Φεβρουαρίου 2012, στις 20:30 
Είσοδος Ελεύθερη, απαραίτητη η κράτηση
Η πρόληψη των εξαρτήσεων και η προαγωγή της ψυχικής υγείας, αν και αποτελούν προτεραιότητα, δεν προστατεύουν καθολικά όλες τις οικογένειες. Σε αυτή την προσπάθεια, η παράσταση "Ωραίο Φύλο, ε;" προσφέρει ένα ανθρώπινο όχημα στη διαδρομή από το σκοτάδι στο φως: εννέα γυναίκες περιμένουν στον προθάλαμο ενός γραφείου για να πάρουν ένα «ιδιαίτερο» πιστοποιητικό που θα τους λύσει τα προβλήματά τους. Μέσα από αυτή τη συνάντηση ξετυλίγονται εννέα διαφορετικές ιστορίες με άξονα γυναίκες-μητέρες, συζύγους, ερωμένες και φίλες, που μοιράζονται με το κοινό τα προβλήματά τους και μετουσιώνουν την ατομική ήττα σε συλλογική νίκη. 

Μια μάνα που το παιδί της έχει εξάρτηση στα ναρκωτικά, μια άλλη που έχασε τον άντρα της λόγω μιας μικρούλας, μια άλλη που εγκατέλειψε το παιδί της μόλις το γέννησε, μια μητέρα που δεν έχει προίκα να δώσει την κόρη της, μια γυναίκα που απατά το σύζυγό της και μια χήρα που βλέπει συνεχώς στο όνειρό της τον άντρα της. Ιστορίες από το σύγχρονο καλειδοσκόπιο της γυναικείας εμπειρίας, που είτε συνέβησαν όντως είτε όχι στις ηρωίδες που τις ενσαρκώνουν, έχουν τη δύναμη ν' αγγίξουν τον καθένα. 

Η παράσταση "Ωραίο φύλο, ε;" γεννήθηκε από τις αγωνίες και τις ελπίδες δέκα γυναικών, όπως αυτές εκφράστηκαν κατά τις συναντήσεις τους στο Κέντρο Πρόληψης του ΟΚΑΝΑ στη Λάρισα. Το "υλικό ψυχής" που κατέθεσαν δραματοποιήθηκε σε θεατρικούς ρόλους με τη συνδρομή της ψυχοδραματίστριας-μουσικολόγου Στέλλας Λαμπρούλη και οι αφηγήσεις τους διασκευάστηκαν για τη σκηνή με τη βοήθεια του σκηνοθέτη-σεναριογράφου Κώστα Λαμπρούλη και του βοηθού του Παναγιώτη Μπάκα. 

Τις ηρωίδες του έργου υποδύονται καθημερινές, εργαζόμενες γυναίκες που προσέφεραν το χρόνο και τη δημιουργικότητά τους στη θεατρική ομάδα του ΟΚΑΝΑ. Είναι οι: Τούλα Αντωνιάδου, Νάνσυ Παπακωνσταντίνου, Σοφία Καΐπη, Βαρβάρα Μαγουλιώτου, Αγαθή Τσολάκη, Έφη Σπανού, Ιφιγένεια Τούνη, Μαρία Χαχαμίδου και Βάσω Ψαριανού. 

Συντονίστριες της όλης προσπάθειας είναι τα στελέχη του Κέντρου Πρόληψης - Ο.ΚΑ.ΝΑ. Λάρισας, Ειρήνη Κουφάκη, ψυχολόγος, και Βασιλική Τσιάτα, κοινωνιολόγος.

Το έργο έχει ανέβει στη Λάρισα (2006, 2007), Θεσσαλονίκη (2007, 2011) Λάρνακα (2007), Τύρναβο (2008), Κεφαλονιά (2008), Σάμο (2008), Ιθάκη (2008), Άσπρα Σπίτια Βοιωτίας (2011), Γυναικείες Φυλακές Ελαιώνα Θήβας (2011), Ζάκυνθο (2011). 
 
ΩΡΑΙΟ ΦΥΛΟ, Ε;

ΜΙΑ ΠΑΡΑΣΤΑΣΗ 

ΤΗΣ ΘΕΑΤΡΙΚΗΣ ΟΜΑΔΑΣ ΤΟΥ ΟΚΑΝΑ ΛΑΡΙΣΑΣ

Σάββατο 4 Φεβρουαρίου 2012, ώρα  20:30
Αίθουσα: Θέατρο

Διάρκεια: 100 λεπτά
Είσοδος Ελεύθερη
Κρατήσεις θέσεων με σειρά προτεραιότητας:  210 34 18 579  

Δευ – Παρ από τις 10:00 έως τις 14:00
****

ΠΑΡΑΣΤΑΣΕΙΣ ΣΥΓΧΡΟΝΟΥ ΧΟΡΟΥ
Common Bodies in a Space of Difference
Με την Ομάδα Χορού της Ζωής Δημητρίου

Παρασκευή 17 Φεβρουαρίου 2012, στις 21:00

Η χορογράφος Ζωή Δημητρίου επιστρέφει στο Ίδρυμα Μ. Κακογιάννης, για μία και μοναδική παρουσίαση, με ένα ιδιαίτερο έργο σύγχρονου χορού εμπνευσμένο από έναν προβληματισμό της σύγχρονης εποχής: Με ποιό τρόπο μπορεί σήμερα να "δομηθεί" ένα "κοινό" στοιχείο - μία "κοινότητα" η οποία θα μπορεί να διαμοιράζεται, να δοκιμάζεται και να γίνεται γνωστή σε όλους?  

Η εννοιολογική βάση του έργου είναι σε πολύ μεγάλο βαθμό επηρεασμένη από το φιλμ του Τσάρλι Κάουφμαν "Synecdoche, New York" (Συνεκδοχή, Νέα Υόρκη, 2008). Αντλεί στοιχεία από την αφηγηματική δομή της ταινίας όπως  την έννοια της προσομοίωσης, και την ιδέα της συνεκδοχής ως μέσα παραγωγής ενός έργου  όπου η διαχωριστική γραμμή, τα όρια ανάμεσα στον κόσμο της παράστασης και σε εκείνον της πραγματικότητας είναι δυσδιάκριτα. Ίσως, με αυτό τον τρόπο να διαφαίνεται  αυτό που είναι "κοινό" και στις δύο περιπτώσεις  και  αυτό το κοινό στοιχείο να  αυτό - αποκαλύπτεται στην αναπαράστασή του.



Συντελεστές


Καλλιτεχνική Διεύθυνση / Χορογραφία: Ζωή Δημητρίου
Χορός / Χορογραφία: Marie Calteux, Daniel-Brian Cooley, Natalie Croft, Morvah 


 
Cull, Typhaine Delaup



Adesuwa Ekundayo, Sofia Gaspari, Danielle Gould, Charlotte 


Hagen, Rebecca Hall, Sally Hawkridge, Claire Lambert, Hannah 


McGhee, Parinay Mehra, Zinzi Minott, oel O’Donoghue, 



Marine Pirotais, Holly Preece, Jacob Robleto, Silvia Rossi, Tara 


Saclier D’Arquian, Heidi Seppala, Chani Turner, Natasha Wade.
Συνθέτης: Pete Yelding
Φωτισμοί: Karsten Tinnap
Κοστούμια: Martina Trottmann

Παράσταση Σύγχρονου Χορού
Common Bodies in a Space of Difference

της Ζωής Δημητρίου

Παρασκευή 17 Φεβρουαρίου 2012, στις 21:00

Αίθουσα: Θέατρο

Διάρκεια: 60' 
Ζωή Δημητρίου
Χορογράφος, χορεύτρια. Γεννήθηκε στην Αθήνα. Αριστούχος απόφοιτος της Κρατικής Σχολής Ορχηστικής Τέχνης συνέχισε τις σπουδές της με Υποτροφία του Ιδρύματος Ωνάση στη σχολή της Τρίσα Μπράουν στην Νέα Υόρκη. Το 2005 ολοκλήρωσε με διάκριση τις μεταπτυχιακές σπουδές της στο Κέντρο Σύγχρονου Χορού Λάμπαν στο Λονδίνο. Στην Ελλάδα χόρεψε με πολλές σύγχρονες ομάδες χορού και στο εξωτερικό συνεργάστηκε ως χορεύτρια με καλλιτέχνες όπως η Υβόν Ράινερ, Κίρστυ Σίμσον, Φίλιξ Ρούκερτ και Σιόμπαν Ντέιβις μεταξύ άλλων. 

Δουλειές της έχουν παρουσιαστεί σε σημαντικά θέατρα και φεστιβάλ ανά τον κόσμο όπως στη Βασιλική Όπερα του Λονδίνου, στο θέατρο Μπόνι Μπέρντ, The Place, Διεθνές Φεστιβάλ Χορού της Καλαμάτας, Φεστιβάλ Αθηνών, στο Θέατρο Πίκολο του Μιλάνο, στο Φεστιβάλ ‘Europe in Motion’ στο Βουκουρέστι, στο Ίδρυμα Μ. Κακογιάννης,  κ.α.

Χορογράφος-ερευνήτρια με έδρα το Λονδίνο και την Αθήνα η Ζωή Δημητρίου έχει συμμετάσχει σε διεθνή καλλιτεχνικά και ερευνητικά προγράμματα και διδάσκει χορό και χορογραφία μεταξύ άλλων στο Laban, The Place, Independence Dance, και Central School of Speech and Drama. 

Ως ανεξάρτητη χορογράφος, παρουσίασε το 2007 την δουλειά Limen για το μπαλέτο της Εθνικής Λυρικής Σκηνής υπό την διεύθυνση της Λύν Σέυμουρ. Το 2008 τιμήθηκε με το βραβείο του Ιδρύματος Ρόμπιν Χάουαρντ για την παραγωγή της δουλειάς ‘Goddesses in Exile’ και η τελευταία της δουλειά ‘In The Process of….’ βραβεύτηκε με το 2009 Bonnie Bird Choreography Fund Award και επιλέχθηκε στην πρώτη δεκάδα καλύτερων έργων του Aerowaves. Το 2010 τιμήθηκε με CFC Award (Βραβείο Χορογραφίας για παιδιά), μια συμπαραγωγή μεταξύ του θεάτρου Sadlers Wells, της θεατρικής ομάδας Company of Angels και του London Contemporary Dance School για το έργο  Little creatures που παρουσιάστηκε στις 23 και 25 Φεβρουαρίου του 2011 στο θέατρο Lilian Baylis, The Place του Λονδίνου κα. 
******
PARKing
χορογραφία Λία Τσολάκη
Τετάρτη 22 έως Κυριακή 26 Φεβρουαρίου 2012, στις 21:00

Η χορογράφος Λία Τσολάκη χορογραφεί την πρώτη της παράσταση στην Ελλάδα

Η Ελληνίδα χορογράφος Λία Τσολάκη, μετά από μια μακρόχρονη πορεία στο εξωτερικό, επιστρέφει στην Ελλάδα χορογραφώντας την παράσταση «PARKing», ένα έργο το οποίο διερευνά τον κώδικα επικοινωνίας των ανθρώπων, αποτυπώνοντας κινησιολογικά την πορεία της ζωής τους από τη μία εποχή του χρόνου στην άλλη. Η παράσταση ανεβαίνει στο Ίδρυμα Μιχάλης Κακογιάννης από τις 22 έως τις 26 Φεβρουαρίου 2012.
Το έργο

Ένα αυτοσχέδιο πάρκο κατά τη διάρκεια των 4 εποχών του χρόνου. Οι άνθρωποι, που ζουν εκεί, έχουν σχηματίσει το δικό τους κόσμο, μια δική τους μικρή κοινωνία και περνούν από τη μία εποχή του χρόνου στην άλλη, διαγράφοντας μια αέναη κυκλική πορεία. Οι άνθρωποι διασταυρώνονται στις προσωπικές τους διαδρομές, κάνουν έναν «αγώνα δρόμου» είτε μόνοι τους - με τον εαυτό τους, είτε με τους άλλους -ανταγωνιστές ή συναγωνιστές στο πάρκο, σαν σε ένα διαφορετικό πεδίο μάχης, σαν μία μικρογραφία της ζωής.
Συντελεστές 
Σκηνοθεσία – Χορογραφία: Λία Τσολάκη
Σκηνικό – Κοστούμια: Εύα Νάθενα
Φωτισμοί: Σάκης Μπιρμπίλης

Μουσική: Χρύσανθος Χριστοδούλου

Συνεργάτης Σκηνοθέτης: Άκης Γουρζουλίδης

Βοηθός Σκηνογράφου – Ενδυματολόγου: Ευαγγελία Κατέχη

Ερμηνεύουν: (αλφαβητικά)
Ιωάννα Αποστόλου,  Αλέξανδρος Βαρδαξόγλου, Ξένια Θεμελή, Χρήστος Καπενής, Τίνα Κωνσταντινίδου, Αλεξία Μπεζίκη, Αλέξης Τσιάμογλου
PARKing
χορογραφία Λία Τσολάκη

Τετάρτη 22 έως Κυριακή 26 Φεβρουαρίου 2012, στις 21:00

Αίθουσα Ειδικά Διαμορφωμένος Υπόγειος Χώρος 

Διάρκεια: 50’
Τιμή εισιτηρίων: 12€, Κανονικό 


        9€ Φοιτητικό/ Κάτοχοι Κάρτας Ανεργίας (ΟΑΕΔ) & 



              Πολυτέκνων (ΑΣΠΕ) & Ευρωπαϊκής Κάρτας Νέων/ 



Κάτοχοι Κάρτας  Πολιτισμού/ ΑμΕΑ, άνω των 65 
Βιογραφικά Στοιχεία
Η Λία Τσολάκη γεννήθηκε στην Αθήνα. Ολοκλήρωσε το πρώτο έτος σπουδών στην Ανωτέρα Σχολή London Studio Center (Theatre Dance Course). Είναι απόφοιτος της Ανωτέρας Επαγγελματικής Σχολής Χορού Νίκης Κονταξάκη. Σπούδασε στη Νέα Υόρκη με υποτροφία Fulbright, στη Σχολή της Τρίσα Μπράουν, ενώ παράλληλα παρακολούθησε σεμινάρια στο Movement Research και στο Dance Space.
Συμμετείχε στο χορό της παράστασης «Πενθεσίλεια» σε σκηνοθεσία Πέτερ Στάιν (Επίδαυρος, 2002). Το 2004 ήταν leader dancer στην τελετή έναρξης των Παραολυμπιακών Αγώνων σε χορογραφία Α. Παπαδαμάκη. Έχει χορέψει ως solo performer με το χοροθέατρο Ροές της Σοφίας Σπυράτου σε πολλές παραστάσεις, μεταξύ των οποίων «Αθήρ» (Μουσική Αλκίνοος Ιωαννίδης) και «Ηλέκτρα Αυτουργός» (Μουσική Μάικλ Νίμαν).
Από το 2008 διδάσκει σύγχρονο χορό στην Ανωτέρα Δραματική Σχολή Αθηνών Γ. Θεοδοσιάδη. Ήταν υπεύθυνη για τη διδασκαλία κίνησης του χορού στο Θέατρο Τέχνης Κάρολος Κουν στις παραστάσεις «Μισός Αιώνας Αριστοφάνης» σε σκηνοθεσία Γ. Λαζάνη (Επίδαυρος, 2004) και «Εκκλησιάζουσες» σε σκηνοθεσία Δ. Χρονόπουλου (Επίδαυρος, 2005).
Έχει χορογραφήσει τις παραστάσεις «Υπηρέτης δύο αφεντάδων», «Κωμωδία των παρεξηγήσεων», «Μολυβένιος στρατιώτης», «Αλαντίν» και «Πινόκιο» σε σκηνοθεσία Δ. Δεγαΐτη, «Η Σαμάνθα και ο Μαξ στο βυθό της ασφάλτου», «Απόψε η μουσική» σε σκηνοθεσία Θ. Γράμψα στο Θέατρο Τέχνης καθώς και τις παραστάσεις «Καλή Οικογένεια» (Εθνικό Θέατρο, 2009), «Φαίδρα» (Φεστιβάλ Αθηνών, 2009) και «Amadeus» (Θέατρο Βρετάνια, 2011) σε σκηνοθεσία Δ. Λιγνάδη. Συνεργάστηκε με τον Πέτερ Στάιν ως χορογράφος και βοηθός σκηνοθέτη στην παράσταση «Ηλέκτρα» (Επίδαυρος, 2007). Το 2010 χορογράφησε την όπερα «Μπόρις Γκοντουνόφ» στην Μητροπολιτική Όπερα της Νέας Υόρκης, σε σκηνοθεσία Στίβεν Γουάντσγουορθ. Το 2011 χορογράφησε την όπερα «Μάκβεθ» στο Φεστιβάλ του Σάλτσμπουργκ και την όπερα «Η Μύτη» στην Όπερα της Ζυρίχης και τα δύο σε σκηνοθεσία Πέτερ Στάιν.
****
ΜΟΥΣΙΚΗ

Συναυλία με αφορμή τη μουσική-εικαστική έκδοση
Μ’ έναν τρόπο μυστικό

Τατιάνα Ζωγράφου – Χρήστος Κεχαγιόγλου

όπου

η Μουσική συναντάει την Ποίηση και τη Ζωγραφική

με την Σοφία Παπάζογλου κ.α. 
Σάββατο 18 Φεβρουαρίου 2012, στις 21:00
Τραγούδια για τον έρωτα, απλά και αυθόρμητα

Η πιο πρόσφατη ζωγραφική δουλειά του Χρήστου Κεχαγιόγλου συναντά τα καινούργια τραγούδια της Τατιάνας Ζωγράφου. Τραγούδια για τον έρωτα, που αναζητούν αρώματα και μυστικά στις εικόνες, στο λόγο, στη φύση, στη σχέση. Τραγούδια ευαίσθητα, αλλά και λαϊκά, υπέροχα τραγουδισμένα και παιγμένα από μουσικούς μάστορες μεγάλους και ταξιδιώτες. 

Η συνάντηση που δίνει εικόνα στη μουσική και ήχο στη ζωγραφική συμβαίνει με αφορμή 17 ποιήματα σύγχρονων Ελλήνων ποιητών, πάνω σε στίχους που έχουν γευτεί το άρωμα της ζωής και το νοσταλγούν.

Οι εκδόσεις Καλειδοσκόπιο δημιούργησαν μια έκδοση αληθινά ιδιαίτερη και γοητευτική. Ένα κομψό αναλόγιο, όπου εναλλάσσονται 17 έργα του Χρήστου Κεχαγιόγλου τυπωμένα σε ειδικό χαρτί, περιβάλλει το CD με τα τραγούδια της Τατιάνας Ζωγράφου, ένα βιβλίο με τα ποιήματα που μελοποιήθηκαν, συνοδευτικά κείμενα και φωτογραφικό υλικό από τις ηχογραφήσεις.
Συναυλία με αφορμή τη μουσική-εικαστική έκδοση, Έκδοση:

Μ’ έναν τρόπο μυστικό

Τατιάνα Ζωγράφου – Χρήστος Κεχαγιόγλου

όπου η Μουσική συναντάει την Ποίηση και τη Ζωγραφική
με την Σοφία Παπάζογλου κ.α. 

Σάββατο 18 Φεβρουαρίου 2012, στις 21:00
Αίθουσα: Θέατρο

Διάρκεια 90'

Τιμή εισιτηρίων: 10€, ενιαίο
*****
ΕΚΘΕΣΕΙΣ
Έκθεση του Φωτογραφικού Έργου
του
 Πλάτωνα Μάξιμου
EIC ΤΗΝ ΠΟΛΙΝ...

Ευ Αγωνίζεσθαι

αρχαία στάδια - θέατρα

Τρίτη 14 Φεβρουαρίου έως Τετάρτη 14 Μαρτίου 2012
Εγκαίνια: Τρίτη 14 Φεβρουαρίου 2012, στις 19:30
Προλογίζουν 
Κώστας Γεωργουσόπουλος 
Σεραφείμ Φυντανίδης 

Εικόνες αρχαίων θεάτρων και σταδίων και εικόνες της Πόλης από τις πολυμεταχειρισμένες  γειτονιές, τους μαχαλάδες και το Βόσπορο ως στη Μονή της Χώρας και την Αγία Σοφία. Εικονίσματα βυζαντινά με εκείνη τη μικρή - μικρή χρυσή ψηφίδα που λαμπρύνει τον πόνο και φωτίζει τη γλύκα στα πρόσωπα των Αγίων. Ένα ταξίδι ψυχής με εικόνες φωτός που αιχμαλώτισε ο Κωνσταντινουπολίτης Πλάτων Μάξιμος, από το 1970 έως σήμερα,  εδώ στη χώρα μας και στην απέναντι πλευρά του Αιγαίου και εκθέτει στο Ίδρυμα Μ. Κακογιάννης. Για να γνωρίζουμε, να θυμόμαστε, να έχουμε την έγνοια τους, να θαυμάζουμε και να κατανοούμε τα επιτεύγματα των ανθρώπων στη διάρκεια των αιώνων. 

Πολύτιμες μαρτυρίες με το φακό ενός σύγχρονου περιηγητή, που βλέπει τη συνέχεια της πορείας και διαφυλάττει όχι μόνο την εικόνα ενός αρχαίου θεάτρου με τον περιβάλλοντα χώρο του ή μιας βυζαντινής εκκλησιάς,  αλλά και την αίσθηση που αναδύεται από αυτούς και σε οδηγεί σε ατραπούς ονειροπόλησης και αναπαράστασης.   

"Εις την Πόλιν" λοιπόν, και "Ευ Αγωνίζεσθαι" με 100 έγχρωμες φωτογραφίες, μεγάλων διαστάσεων (80Χ70), που χαρακτηρίζονται από μια καθαρά αρχαιοελληνική και βυζαντινή αίσθηση του φωτός,  περιμένουν να μας ξεναγήσουν στη μεγάλη σκηνή της Ιστορίας, από τις 14 Φεβρουαρίου έως τις 14 Μαρτίου 2012, στους Εκθεσιακούς χώρους του ΙΜΚ. Εγκαίνια: Τρίτη 14 Φεβρουαρίου 2012, στις 19:30 με ομιλητές τον Κώστα Γεωργουσόπουλο, φιλόλογο - κριτικό και τον δημοσιογράφο Σεραφείμ Φυντανίδη
Έκθεση του Φωτογραφικού Έργου
του Πλάτωνα Μάξιμου
EIC ΤΗΝ ΠΟΛΙΝ...

Ευ Αγωνίζεσθαι

αρχαία στάδια - θέατρα


Τρίτη 14 Φεβρουαρίου έως Τετάρτη 14 Μαρτίου 2012

Εγκαίνια: Τρίτη 14 Φεβρουαρίου 2012, στις 19:30
Προλογίζουν: Κώστας Γεωργουσόπουλος,  Σεραφείμ Φυντανίδης
Εκθεσιακοί χώροι 1ου και 2ου ορόφου 
Διάρκεια Έκθεσης: 14 Φεβρουαρίου έως 14 Μαρτίου 2012
Ώρες λειτουργίας: καθημερινά 18:00 - 22:00
Είσοδος Ελεύθερη
συνεχίζεται:

Έως Κυριακή 12 Φεβρουαρίου 2012

ΚΙΝΗΣΗ - ΑΚΙΝΗΣΙΑ

Γιούλη Γαροφαλάκη - Ελίνα Θεοδωροπούλου

'Ένας Εικαστικός Διάλογος

Εκθέσεις Φωτογραφίας και Ζωγραφικής

Διείσδυση – Ανατροπή – Υλικό - Άυλο - Εικόνα - Θεατής – Κίνηση – Ακινησία – Ρευστό – Συμπαγές – Σχισμή – Αποκάλυψη – Ρωγμή – Εντός – Μεταμόρφωση - Γραμμή - Έκρηξη - Εσωτερικότητα – Βάθος – Σύλληψη – Έκπληξη - Δυναμική

Ο εικαστικός διάλογος μεταξύ της Γιούλης Γαροφαλάκη και της Ελίνας Θεοδωροπούλου είναι μια προσπάθεια, μέσα από διαφορετικούς τρόπους γραφής, να συνομιλήσουν με την εικόνα και περά από αυτήν. Η Ανατροπή της εικόνας και ο επαναπροσδιορισμός της, καθώς και η εκτός ορίων ζωγραφικότητα και φωτογραφικότητα της, υλοποιούν μια πρόκληση.

Βιογραφικά Στοιχεία

Η Γιούλη Γαροφαλάκη γεννήθηκε και μεγάλωσε στο Ηράκλειο Κρήτης. Σπούδασε στη σχολή ΒΑΚΑΛΟ γραφικές τέχνες. Διδάχτηκε ζωγραφική από την Ρουμπίνα Σαρελλάκου και γλυπτική από τον Κυριάκο Ρόκο και παρακολούθησε σεμινάρια σκηνογραφίας, κατασκευής μάσκας, μαριονέτας, και κοσμήματος.
Συνέχισε τις σπουδές της στην Ανωτάτη Σχολή Καλών Τεχνών Αθήνας με καθηγητή  ζωγραφικής τον Χρόνη Μπότσογλου και σκηνογραφία με τον Γιώργο Ζιάκα.

Συμμετείχε στο πρόγραμμα ανταλλαγής φοιτητών Erasmus UNIVERSITAT DE FACULTAT DE BELLES ARTES Βαρκελώνης. Από το 2001 είναι μέλος του ΕΤΕΕ. Έχει συμμετάσχει σε εκθέσεις στην Ελλάδα και στο εξωτερικό. Ζει και εργάζεται ως ζωγράφος και σκηνογράφος στην Αθήνα.

Η Ελίνα Θεοδωροπούλου γεννήθηκε στην Αθήνα όπου ζει και εργάζεται. 

Σπουδές 

2003-2008: Πτυχίο της Ανώτατης Σχολής Καλών Τεχνών Αθήνας (Βαθμός Πτυχίου Άριστα, με καθηγητή τον Γιάννη Ψυχοπαίδη). 2007 - 2008: Παρακολούθηση σειράς μαθημάτων Γλυπτικής με καθηγητή τον Ν. Τρανό. 1994: Πτυχίο του Τμήματος Διοίκησης Επιχειρήσεων του Οικονομικού Πανεπιστημίου Πειραιά 

Ατομικές Εκθέσεις 

2011: Thanassis Frissiras Gallery, Αθήνα. 2003: Εκπαιδευτήρια Ζηρίδη, Αττική 

2002: Απόψεις, Messiah, Αθήνα. 2001: Αυτοσχεδιασμοί: Πράγα - Λονδίνο - Αθήνα, Πολιτιστικό κέντρο Μπενετάτου, Αθήνα 

Ομαδικές Εκθέσεις 

2010: Η Ανθρώπινη Μορφή στην Τέχνη, Τεχνόπολις - Γκάζι, Αθήνα. 2009: Secret Room, Thanassis Frissiras Gallery, Αθήνα Ομαδική συνεργατών, Thanassis Frissiras Gallery, Αθήνα. 2008: Ημερολόγια της Φωτιάς, Κέντρο Μελίνα Μερκούρη, Αθήνα 

Τσιγγάνοι, Τεχνόπολις Γκάζι, Αθήνα. 2007: 10+ εικαστικές εγκαταστάσεις στο χώρο του Βοτανικού, Βοτανικός, Αθήνα. Kreation, Βαρβάκειος Αγορά, Αθήνα. Cldener Kentavr, Μόναχο. Διαδραστική έκθεση, Ζαΐμη 2, Αθήνα. 2006: Διαδρομές, Πάτρα πολιτιστική πρωτεύουσα. 2005: Φεστιβάλ Θεάτρου Φούρνου, Αθήνα. 2002: Οκτώ γυναίκες δημιουργούν, αίθουσα τέχνης Εποχές, Αθήνα. 2001: Χωρίς Τίτλο, αίθουσα τέχνης Εποχές, Αθήνα. 1999 : Ιslington Arts Factory, Λονδίνο 

Συμμετοχές 

2006: Σκηνικά στο έργο Poison Tree, Θέατρο Ροές, Αθήνα. Φεστιβάλ Video, Πλατφόρμα 06, Poison Tree - William Blake, Αθήνα. 2004: Love or Obsession? Πλατφόρμα 04, Αθήνα

Από Πέμπτη 12 Ιανουαρίου έως Κυριακή 12 Φεβρουαρίου 2012
Γιούλη Γαροφαλάκη - Ελίνα Θεοδωροπούλου

ΚΙΝΗΣΗ - ΑΚΙΝΗΣΙΑ

Αίθουσα: 1ου ορόφου

Ώρα: 18:00 - 22:00

ΕΙΣΟΔΟΣ ΕΛΕΥΘΕΡΗ  

*****

ΚΙΝΗΜΑΤΟΓΡΑΦΟΣ
ΔΕΚΕΜΒΡΙΟΣ 2011 – ΑΠΡΙΛΙΟΣ 2012

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη στο ΙΜΚ με  ελεύθερη είσοδο, απαραίτητη η κράτηση θέσης
Φεβρουάριος 2012
Αντί - Αφιέρωμα στον Άγιο Βαλεντίνο
&

εισαγωγικά: Αντηχούν Μουσικές… στο ΙΜΚ

από την Τετάρτη 1/2/2012 έως την Τετάρτη 29/2/2012, 
στις 21:30

Το ΙΜΚ στο πλαίσιο της γενικότερης προσφοράς του στους φιλότεχνους της Αθήνας με τη συνεργασία και την υποστήριξη της ανεξάρτητης εταιρίας διανομής επιλεγμένων ταινιών New Star και τον Βελισσάριο Κοσσυβάκη, καθιερώνει μία άτυπη Κινηματογραφική Λέσχη, κάθε Τετάρτη στις 21:30, με ελεύθερη είσοδο, στον υψηλού επιπέδου Κινηματογράφο του. Στις Τετάρτες με Σινεμά του ΙΜΚ, έχουν θέση και θα προβάλλονται ταινίες καθιερωμένων και νέων δημιουργών, ταινίες που μιλούν μία ατόφια κινηματογραφική γλώσσα με εμφανές το στίγμα κάθε δημιουργού, ταινίες που έχουν προσφέρει στην ιδιαίτερη εικόνα και την εξέλιξη εκείνου του κινηματογράφου που αποτυπώνει το διαφορετικό,  ανοίγει ορίζοντες, ψυχαγωγεί και ταυτόχρονα επικεντρώνεται σε ανθρώπους και καταστάσεις, σχέσεις και γεγονότα με ευρύτερο ενδιαφέρον.

Φεβρουάριος 2012,  Αντί - Αφιέρωμα στον Άγιο Βαλεντίνο  
Θα προβληθούν οι ταινίες:

1.  La Nina de tus Ojos (Το κορίτσι των ονείρων σου)
Σκηνοθεσία: Fernando Trueba, (Ισπανία, 1998) Κομεντί

2. Snake of June (Φίδι του Ιουνίου)
Σκηνοθεσία:  Rokugatsu no Hebi (Ιαπωνία, 2002) Θρίλερ

3. Antares -( Μια σπουδή για τον Έρωτα)
Σκηνοθεσία: Gotz Spielmann, (Αυστρία, 2004) Κοινωνικό Δράμα

4. Bad Guy BAD GUY 
Σκηνοθεσία:  Kim Ki Duk (Κορέα, 2001), Δράμα

5. Wings of Desire (Τα φτερά του Έρωτα), 
Σκηνοθεσία:  Wim Wenders  (Γερμανία, 1987)  Φαντασίας, Δραματική, Ρομαντική  
&
εισαγωγικά στις προβολές των ταινιών

Αντηχούν Μουσικές… στο ΙΜΚ
με ελεύθερη είσοδο
Συνοδεύουν τις κινηματογραφικές προβολές κάθε Τετάρτη. Ανοίγουν την όρεξη, φτιάχνουν τη διάθεση, σε βάζουν στο κλίμα και …ξαφνικά, αντηχούν μουσικές! Νέοι αξιόλογοι μουσικοί και σπουδαστές μουσικής καταλαμβάνουν το φουαγέ του Ιδρύματος Μιχάλης Κακογιάννης και συστήνονται στο κοινό μέσα από μικρές συναυλίες, με διάφορα είδη μουσικής. Μέσα από αυτό τον κύκλο εκδηλώσεων βρίσκουν βήμα έκφρασης και παρουσιάζουν μουσικούς προλόγους για τις κινηματογραφικές προβολές της "Τετάρτης με Κινηματογράφο στο ΙΜΚ", μισή ώρα περίπου πριν την έναρξη κάθε προβολής με ελεύθερη είσοδο για όλους.
Το  Φεβρουάριο 2012, στο πλαίσιο του Αντί - Αφιερώματος στον Άγιο Βαλεντίνο, το κοινό θα γνωρίσει συνθέσεις των νέων μουσικών Η. Κοτζιά, Χ. Σαμαρά και Ν. Τζιάτζιου, καθώς επίσης και  των Ν. Μαυράκη, Α. Μουζάκη και Γ. Κουβαρά, που θα ερμηνεύσουν οι Α. Τζιγιάννη (πιάνο),  Α. Χανιώτης (βιολί), Ν. Νικόπουλος (φλάουτο), Π. Σιωράς (κλαρινέτο).  
Μια πρωτοβουλία του Ιδρύματος Μιχάλης Κακογιάννης που υποστηρίζεται και υποστηρίζει  νέους  μουσικούς και αναγνωρισμένους φορείς μουσικής εκπαίδευσης. Όλοι μαζί συνασπίζουν τις δυνάμεις τους για να στρέψουν  την προσοχή, όλων, στο αξιόλογο καλλιτεχνικό δυναμικό της νέας γενιάς. 

Αίθουσα: Foyer ισογείου
Διάρκεια 30'

Είσοδος Ελεύθερη
*****

Masterclass
Κυριακή 19 Φεβρουαρίου 2012
με τον
Randal Kleiser 
Σκηνοθέτη και παραγωγό κινηματογραφικών επιτυχιών 
όπως το Grease, Η Γαλάζια Λίμνη κ.α.
Act and Re- Act: Masterclasses Κινηματογράφου & Θεάτρου 
Συνεχίζονται οι Κύκλοι Σεμιναρίων από διεθνώς αναγνωρισμένους επαγγελματίες οι οποίοι 
δραστηριοποιούνται κυρίως στην κινηματογραφική βιομηχανία των Η.Π.Α., είτε 
εκπαιδεύοντας μεγάλους πρωταγωνιστές, είτε με το δικό τους καλλιτεχνικό έργο. Για τον 1ο κύκλο σεμιναρίων έχουν προγραμματιστεί 4 masterclasses. Ήδη το Δεκέμβριο του 2011, πραγματοποιήθηκε το πρώτο Masterclasse με  την Ivana Chubbuck – Δασκάλα υποκριτικής των μεγαλύτερων και βραβευμένων 
ηθοποιών του Hollywood.  Την Κυριακή 19 Φεβρουαρίου 2012,  ακολουθεί το δεύτερο Masterclasse με τον Randal Kleiser,  σκηνοθέτη και παραγωγός κινηματογραφικών  επιτυχιών  (Grease, Η Γαλάζια Λίμνη κ.α.) .  
Ο John Randal Kleiser  είναι Αμερικανός σκηνοθέτης και παραγωγός, ο οποίος είναι περισσότερο γνωστός ως ο σκηνοθέτης του εξαιρετικά επιτυχημένου μιούζικαλ  Grease, το 1978.

Εκτός από το Grease (1978), έχει σκηνοθετήσει μια σειρά ταινιών μεγάλου μήκους όπως η Γαλάζια Λίμνη (The Blue Lagoon) (1980), με πρωταγωνίστρια τη Brooke Shields, το Summer Lovers (1982) με τη Daryl Hannah, το Grandview, U.S.A. (1984) με την Jamie Lee Curtis, το Flight of the Navigator (1986), στο οποίο έγινε για πρώτη φορά η χρήση digital morphing in σε φιλμ, το Big Top Pee-wee (1988), το White Fang (1991) και το Honey, I Blew Up the Kid (1992).

Στο Λονδίνο, ο Kleiser σκηνοθέτησε την κωμωδία  Getting It Right (1989), με τις Lynn Redgrave, Helena Bonham Carter, Jane Horrocks και τον Sir John Gielgud στους πρωταγωνιστικούς ρόλους. Το 1996, έγραψε και σκηνοθέτησε το It's My Party, με τους Eric Roberts, Gregory Harrison, Lee Grant, Bruce Davison και την  Marlee Matlin. Ως συγγραφέας – παραγωγός είναι υπεύθυνος για το surfing film North Shore (1987) της εταιρίας Universal Pictures. Σκηνοθέτησε επίσης το θρίλερ Shadow of Doubt (1998) με τους Melanie Griffith και Tom Berenger. Δουλεύοντας σε 70mm 3-D, σκηνοθέτησε το Honey, I Shrunk the Audience (1995) στα θεματικά πάρκα Disney στο Anaheim, το Ορλάντο, το Τόκυο και το Παρίσι. Οι τηλεταινίες που σκηνοθέτησε περιλαμβάνουν το The Boy in the Plastic Bubble (1976) με πρωταγωνιστή τον John Travolta, το βραβευμένο με Emmy, The Gathering (1977) και το Dawn: Portrait of a Teenage Runaway (1976).

Έχει διδάξει σε εργαστήρια αποφοίτων στο USC και σε Μεταπτυχιακά Τμήματα Σκηνοθεσίας για ευρωπαίους φοιτητές σε κινηματογραφικά Φεστιβάλ στη Deuville το Sarlat, και τη Μάλαγα. Είναι μέλος της κριτικής επιτροπής για τα βραβεία των Σπουδαστών της Ακαδημία Motion Picture Arts and Sciences. Είναι επίσης Πρόεδρος της Ακαδημαϊκής Επιτροπής  του Directors Guild of America ενώ έχει εγκαινιάσει ένα πρόγραμμα videoconference με στόχο να συνδεθούν οι κινηματογραφικές σπουδές με επαγγελματίες σκηνοθέτες. Σε συνεργασία με το  Graphics Lab του Ινστιτούτου USC για τις Δημιουργικές Τεχνολογίες, έχει εφεύρει μια ψηφιακή διαδικασία με την ονομασία Vistarama HD.

Ο Kleiser υπήρξε ο ιθύνων νους στον σχεδιασμό και την κινηματογράφηση της ταινίας Red Riding Hood (2004/2006).  Η ταινία αυτή άνοιξε νέους δρόμους στην ψηφιακή κινηματογραφία μέσα από την ευρεία χρήση των διαδραστικών εικονικών σκηνικών. Η πρεμιέρα της ταινίας  έγινε το 2006  στο 1ο Διεθνές Φεστιβάλ Ψηφιακού Κινηματογράφου στη Λισσαβόνα. 
Κόστος Συμμετοχής: €30
Αίθουσα: Θέατρο

Δελτία συμμετοχής προπωλούνται στα ταμεία του Ιδρύματος  

Δευ-Παρ 11:00 - 14:00

Αγορά δελτίων συμμετοχής μέσω πιστωτικής κάρτας: 210 34 18 579 

Δευ-Παρ 11:00 - 14:00 
Δελτία συμμετοχής προπωλούνται και σε όλα τα καταστήματα PUBLIC
***

Εργαστήριο
Εργαστήριο Στιχουργικής

σε επιμέλεια Νίκου Μωραΐτη

Πώς μπορεί κανείς να διανύσει την απόσταση μεταξύ ερασιτεχνικής έκφρασης και επαγγελματικής ενασχόλησης; Πώς το ταλέντο μπορεί να καλλιεργηθεί, να αποκτήσει σχήμα, να ακολουθήσει κανόνες και πρακτικές ώστε να αποφέρει καρπούς; Πώς το ενδιαφέρον και η αγάπη για τη στιχουργική μεταμορφώνονται σε δεξιότητα; Άραγε πώς γράφει κανείς στίχο για τη δισκογραφία του σήμερα; Ποιές είναι οι γνώσεις και η κατάρτιση που απαιτούνται; 

Ερωτήματα που συναντά κάθε στιχουργός στα πρώτα του βήματα απαντώνται στο πλαίσιο του εργαστηρίου στιχουργικής, το οποίο θα φιλοξενηθεί στο Ίδρυμα Μιχάλης Κακογιάννης από τον Φεβρουάριο του 2012 με σκοπό την ουσιαστική επαφή με τον στίχο, όπως συναντάται στην πράξη της δισκογραφίας.

Το εργαστήριο είναι μια πρωτοβουλία εκπαιδευτικού περιεχομένου υπό την επιμέλεια του στιχουργού Νίκου Μωραΐτη, ενός αναγνωρισμένου επαγγελματία στιχουργού, ο οποίος από το 1997 έως σήμερα διαθέτει περισσότερα από 250 δημοσιευμένα τραγούδια στο ενεργητικό του και συνεργασίες με μερικά από τα σημαντικότερα πρόσωπα της σύγχρονης δισκογραφίας. 
Το εργαστήριο απευθύνεται σε όλους όσοι γράφουν ερασιτεχνικά στίχο ή ενδιαφέρονται για τον στίχο στο τραγούδι και στους οποίους δίνεται η δυνατότητα κατάρτισης και περαιτέρω τριβής με το αντικείμενο. 

Το πρόγραμμα περιλαμβάνει 12 δίωρες συναντήσεις, μία ανά εβδομάδα, στις οποίες προσεγγίζεται η στιχουργική τέχνη μέσα από την εφαρμογή της διαδραστικής σχέσης μεταξύ των μελών της ομάδας, αλλά και την πρακτική επεξεργασία του στίχου.

Οι συναντήσεις περιλαμβάνουν:

· Αναλύσεις στίχων σημαντικών στιχουργών, όχι αποκλειστικά μέσω μιας φιλολογικής προσέγγισης αλλά κυρίως με βάση τη θέση τους στο ελληνικό τραγούδι.

· Συζητήσεις της ομάδας γύρω από στίχους που έχουν γράψει τα μέλη της. 

· Δοκιμές των μελών της ομάδας να γράψουν στίχο πάνω σε μελωδίες που θα τους παραχωρηθούν από συνεργαζόμενους συνθέτες. 

· Εργασίες ανά επί μέρους ομάδες με θεματική το έργο μεγάλων στιχουργών. 

· Επισκέψεις και ομιλίες σημαντικών προσώπων του τραγουδιού και της δισκογραφίας (Στιχουργοί, συνθέτες, τραγουδιστές, παραγωγοί δίσκων, στελέχη δισκογραφικών εταιριών και ραδιοφωνικοί παραγωγοί).

Κόστος Συμμετοχής τρίμηνου σεμιναρίου: €300 
Πληροφορίες και δηλώσεις συμμετοχής: 210 3418579 (Δευτ.- Παρ. 11:00 - 14:00) 
ή στο Email: info@mcf.gr. 
Ο αριθμός συμμετεχόντων είναι περιορισμένος. Θα τηρηθεί σειρά προτεραιότητας.
Ο Νίκος Μωραΐτης γεννήθηκε στην Αθήνα το 1973. Είναι απόφοιτος της Νομικής Σχολής του Πανεπιστημίου Αθηνών και κάτοχος μεταπτυχιακού διπλώματος του Τμήματος Επικοινωνίας και ΜΜΕ του Πανεπιστημίου Αθηνών. Έχει εργαστεί ως δημοσιογράφος σε τύπο, ραδιόφωνο και τηλεόραση. Από το 2003 επιμελείται τις εκπομπές του Λευτέρη Παπαδόπουλου στην κρατική τηλεόραση. 

Ως στιχουργός έχει γράψει για τις φωνές των: Ελευθερίας Αρβανιτάκη, Δήμητρας Γαλάνη, Άλκηστης Πρωτοψάλτη, Βίκυς Μοσχολιού, Γιώργου Νταλάρα, Χαρούλας Αλεξίου, Δημήτρη Μητροπάνου, Γιάννη Πάριου, Γιάννη Κότσιρα, Μιχάλη Χατζηγιάννη, Αντώνη Ρέμου, Έλλης Πασπαλά, Ελένης Τσαλιγοπούλου, Κώστα Μακεδόνα κ.α. 

Μερικά από τα τραγούδια του είναι: «Ο άγγελός μου», «Μην ορκίζεσαι», «Δε μιλώ για μια νύχτα εγώ», «Δε φεύγω», «Σβήσε το φεγγάρι», «Τα χάρτινα», «Χέρια ψηλά», «Και πάλι παιδί», «Σε θέλω εδώ», «Κλειστά τα στόματα», «Κούκλα σπασμένη», «Εγώ για σένα», «Κάνε το χειμώνα καλοκαίρι» «Η αγάπη που πάει» κ.α.

Έχει τιμηθεί με το Βραβείο Στίχου «Σώτια Τσώτου» το 2005. 

ΠΑΡΑΣΤΑΣΕΙΣ ΓΙΑ ΠΑΙΔΙΑ & ΟΛΗ ΤΗΝ ΟΙΚΟΓΕΝΕΙΑ

ΑΦΗΓΗΣΗ για όλη την οικογένεια
Παραστάσεις: Κυριακή 5, 12, &  19  ΦΕΒΡΟΥΑΡΙΟΥ 2012, στις 12:30

"Περνούν εικόνες απ’ τα μάτια μου…"

Ιστορίες και παραμύθια που «ζωντανεύουν»

Κάθε Κυριακή κι άλλα παραμύθια!!!

Με την παραμυθού Σάσα Βούλγαρη

Σχεδιασμένο ειδικά για το Ίδρυμα Μιχάλης Κακογιάννης

ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ!

Αφηγήσεις ιστοριών και παλιών παραμυθιών, για μικρά και για μεγάλα παιδιά. Κάποτε οι άνθρωποι έφτιαχναν τις δικές τους «ταινίες» με τα μάτια της φαντασίας τους. Η παραμυθού Σάσα Βούλγαρη ζωντανεύει τα παλιά παραμύθια, χωρίς μηχανές: με εργαλεία της το λόγο, τους φωνητικούς αυτοσχεδιασμούς και τα τραγούδια της, τον τρόπο που αξιοποιεί τα ρούχα και τα παράξενα μουσικά της όργανα, φερμένα από όλο τον κόσμο, αφηγείται τις ιστορίες της, χωρίς σκηνικά και χωρίς ειδικά εφέ!!! 

Ένα πρόγραμμα σχεδιασμένο ειδικά για το ΙΜΚ.  Κατόπιν συνεννόησης διοργανώνονται αφηγήσεις και για σχολεία.

ΠΡΟΓΡΑΜΜΑ ΦΕΒΡΟΥΑΡΙΟΥ

ΔΡΑΚΟΙ κι ακόμα περισσότεροι... ΔΡΑΚΟΙ!!!
Σπηλιές απάτητες, δολερά νερά μαυρισμένα... Τόποι της Καταχνιάς και του Τρόμου και το αθάνατο νερό φυλαγμένο καλά, από φίδια με δώδεκα κεφάλια! Αλλά και αυγά σμαραγδένια σαν πετράδια λαμπερά με δύναμη μαγική! Μυστικά που προφυλάσσονται καλά και θησαυροί καλά κρυμμένοι που λίγοι γνωρίζουν τα μυστικά τους!

Μα τι είναι τελικά οι Δράκοι; Είναι άντρες υψηλόκορμοι, άγριοι και τρομεροί; Είναι φίδια με πολλά – πολλά κεφάλια; Έχουν γενειάδα μαύρη φοβερή και μακριά, ή φλόγες πετούν από τα κοφτερά σαγόνια τους; Άραγε φυλάγουν μόνο θησαυρούς ή κρατούν καλά τα πιο μεγάλα μυστικά της γνώσης; Τελικά τι πλάσματα είναι αυτοί οι Δράκοι και που ζούνε; Κλέβουν τις βασιλοπούλες ή άραγε καμιά φορά βοηθούν τα παλικάρια;

Αν θέλετε να μάθετε τα μυστικά των Δράκων, η παραμυθού Σάσα Βούλγαρη σας περιμένει για να σας μυήσει στη μαγεία τους: Δράκοι φλογοβόλοι, δράκοι τριχωτοί, Δράκοι κουτοί και Δράκοι δολεροί, από την Κίνα, την Ιαπωνία, την Ρωσία, την Βόρεια Ευρώπη και φυσικά την Ελλάδα!!!

Διάρκεια: 60’

Ηλικίες: από 5 έως 105 ετών

Εισιτήριο:  8€, 

                     6€ Ομαδικό (άνω των 10 ατόμων)
             10 δωρεάν εισιτήρια σε άνεργους γονείς 

*****
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή 

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρόκειται για τη συνέχεια μιας πολύ επιτυχημένης συνεργασίας του ΙΜΚ με την Unima Ελλάς, δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Αίθουσα: Black Box
Τιμή εισιτηρίων: 8€
Στο πλαίσιο της κοινωνικής πολιτικής του Ιδρύματος Μιχάλης Κακογιάννης και σε συνεργασία με την UNIMA ΕΛΛΑΣ σε κάθε παράσταση θα δίνονται 5 δωρεάν εισιτήρια σε άνεργους γονείς (που επιδεικνύουν την κάρτα ανεργίας τους και συνοδεύουν έως και δύο παιδιά). 

Για τη διάθεση των δωρεάν εισιτηρίων στους δικαιούχους – κατόχους κάρτας ανεργίας απαιτείται κράτηση θέσεων στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα πρωινά μία ώρα πριν την παράσταση, ή τηλεφωνικά στο 210 3418579 με σειρά προτεραιότητας.
Κυριακή 5 Φεβρουαρίου 2012, στις 11:30
«Τα παραμύθια στις Βαλίτσες»
Κουκλοθίασος HOCUS-POCUS

(για πρώτη φορά στην Αθήνα, από τη Θεσσαλονίκη)

Διάρκεια: 60΄
Ηλικίες: όλες

Κυριακή 12 Φεβρουαρίου 2012, στις 11:30

«Ιππόκαμποι, Πειρατές, Βαρκάδες, Φεγγαρόλουστες, 

Γλυκόξυνες Καντάδες...»

Κουκλοθέατρο ΧΑΡΧΟΥΤ
Κατασκευές, Σκηνοθεσία, Ερμηνεία: Χρήστος Αυτσίδης

Ηλικίες: όλες

Κυριακή 19 Φεβρουαρίου 2012, στις 11:30

«Όλο και πιο Γρήγορα»

Τα Φτερά του Μύθου
Ηλικίες: όλες

Κυριακή 26 Φεβρουαρίου 2012, στις 11:30


«Φασουλής: μια καρναβαλική παράσταση λαϊκού γέλιου!»

Κουκλοθέατρο Αγιούσαγια!

Ηλικίες: άνω των 6 χρονών
******
παράταση:
Κάθε Κυριακή και τον Φεβρουάριο 2012,

στις 12:00
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
(εκτός από την Κυριακή 19/2)
Το έργο "Ο Μεγαλύτερος Θησαυρός του κόσμου" φιλοδοξεί να δώσει μια διέξοδο στον ψυχικό κόσμο των παιδιών, αλλά και των μεγάλων, να απαλύνει τις εντάσεις και να αλλάξει την οπτική, που βλέπουν τα πράγματα. Μέσα από το χιούμορ φιλοδοξεί να ξυπνήσει το κρυμμένο δυναμικό, που όλοι έχουμε μέσα μας και είναι ο αληθινός θησαυρός, που μπορεί στηρίξει την ουσιαστική μας ευτυχία. Μέσα από ένα ταξίδι- κυνήγι του θησαυρού, τα παιδιά θα ανακαλύψουν διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά»
Περίληψη: Η Δροσιά, η Χρύσα και ο Σπίθας βρήκαν έναν σπάνιο χάρτη που οδηγούσε στο μεγαλύτερο θησαυρό του κόσμου. Προς μεγάλη τους έκπληξη δεν βρήκαν θησαυρό, αλλά ένα αλλόκοτο πλάσμα που πετάει το χάρτη μακριά λέγοντας: «Από εδώ και πέρα θα σας καθοδηγήσω εγώ!» Η εντολή του είναι να ακολουθήσει ο καθένας τη δική του πορεία, για να βρει το θησαυρό. Μόνος μπούσουλας ένα ρητό, διαφορετικό για τον καθένα, που ισχυρίζεται ότι θα τους βοηθήσει να ξεπεράσουν κάθε δυσκολία, που θα βρουν στο δρόμο. 
«Πάντα να βοηθάς, ποτέ να μη βλάπτεις. Όλους πάντα ν’ αγαπάς και το φόβο να πετάς. Η αγάπη δίνει και συγχωρεί, ο εγωισμός παίρνει και λησμονεί».

Η παράσταση απευθύνεται στα παιδιά, αλλά και στους γονείς. Πραγματεύεται επίκαιρα θέματα μέσα από ένα παραμυθένιο τρόπο, γεμάτο χιούμορ, γέλιο, φαντασία, γρήγορο ρυθμό, ζωντάνια κι εκπλήξεις. Είναι ένα πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με την σύγχρονη τεχνολογία, ικανοποιώντας τις αισθητικές απαιτήσεις του σύγχρονου θεατή.
Με την χρήση σύγχρονων μέσων (projecting, animation) ο σκηνικός χώρος μεταμορφώνεται συνεχώς, ζωντανεύει κι αλληλεπιδρά με τους ηθοποιούς και τους θεατές. 

ΣΥΝΤΕΛΕΣΤΕΣ

Θίασος:

Λώτινος Ήλιος

Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου

Μουσική Σύνθεση:

Βασίλης Μούστος

Μουσική Επιμέλεια:

Ευδαίμων Άμροτος

Κοστούμια:

Ντομινίκ Ντελκός

Animation:

Λεωνίδας Ψέλτουρας

Σκηνικά - Μάσκες - Κούκλες:
Άννα Παπαμάρκου

Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, Χριστίνα 

Παπαβασιλείου, Άννα Παπαμάρκου

Εκδόσεις - Ενημερωτικά - Εκπαιδευτικά Έντυπα:
«Ο Μεγαλύτερος θησαυρός του κόσμου» διατίθεται σε εικονογραφημένο βιβλίο με c.d. (24 σελ.) 
Διανέμονται δωρεάν στους εκπαιδευτικούς
• Το ειδικό τεύχος του περιοδικού «Ανθρώπινες αξίες» που είναι αφιερωμένο στην παράσταση και τις αξίες που πραγματεύεται. Έχει έγκριση του Υπ. Παιδείας με αριθμό 19420/Γ7 και μπορεί να χρησιμοποιηθεί ως βοήθημα σχεδιασμού μαθήματος. 
• «Σας ευχαριστούμε...» (4 σελ.) έντυπο αφιερωμένο στο έργο των δασκάλων.

"Ο Μεγαλύτερος Θησαυρός του κόσμου" Θεατρική Παράσταση για όλη την Οικογένεια (Αριθμός έγκρισης Υπ. Παιδείας: 102956/Γ7)
ΛΩΤΙΝΟΣ ΗΛΙΟΣ – Εταιρεία Πολιτιστικών Δραστηριοτήτων

Κάθε Κυριακή  στις 12:00

Τιμή εισιτηρίων: 10€ ενιαίο

Διάρκεια: 90’

Αίθουσα: Θέατρο

****
Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων. 


Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5

Ως 3

ελculture.gr         clickatlife.gr        culturenow.gr 

mediasoup.gr      monopoli.gr       in2life.gr

camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr







